2014. gada 2. septembrī Noteikumi Nr. 525

Rīgā (prot. Nr. 46 24. §)

**Grozījumi Ministru kabineta 2011. gada 27. decembra noteikumos Nr. 1036 "Kārtība, kādā valsts finansē profesionālās ievirzes sporta izglītības programmas"**

Izdoti saskaņā ar

Izglītības likuma

14. panta 26. punktu un

Profesionālās izglītības likuma

31. panta 2.2daļu

1. Izdarīt Ministru kabineta 2011. gada 27. decembra noteikumos Nr. 1036 "Kārtība, kādā valsts finansē profesionālās ievirzes sporta izglītības programmas" (Latvijas Vēstnesis, 2011, 205. nr.; 2013, 174., 250. nr.) šādus grozījumus:

1.1. svītrot 2.1 un 4.1punktā vārdus "Eiropas Sociālā fonda projekta "Pedagogu konkurētspējas veicināšana izglītības sistēmas optimizācijas apstākļos" ietvaros";

1.2. izteikt 4.2 punktu šādā redakcijā:

"4.2 Šo noteikumu 2.1punktā minēto kvalitātes piemaksas apmēru attiecīgajā izglītības iestādē nosaka, izmantojot šādu formulu:

K = Pk x M x N x (1 + S), kur

K – dotācijas apmērs pedagogu darba samaksas noteikumos noteiktajām pedagoga profesionālās darbības kvalitātes piemaksām;

Pk – pedagogiem, kuri normatīvajos aktos noteiktajā kārtībā ir ieguvuši 3., 4. un 5. kvalitātes pakāpi, tarificēto pedagoģisko likmju skaits attiecīgajā izglītības iestādē;

M – pedagogu darba samaksas noteikumos noteiktais kvalitātes pakāpes piemaksas apmērs 3., 4. vai 5. kvalitātes pakāpei;

N – mēnešu skaits, kādam tiek aprēķināta dotācija;

S – normatīvajos aktos darba devējam vispārējā gadījumā noteiktā valsts sociālās apdrošināšanas obligāto iemaksu likme (procentos)."

2. Noteikumi piemērojami ar 2014. gada 1. septembri.

Ministru prezidente Laimdota Straujuma

Izglītības un zinātnes ministre Ina Druviete